Creix la preocupació entre els comerciants del Pas de la Casa, un cop sabut que no hi ha una data a la vista perquè es pugui reobrir la RN-22.

Aquest dilluns la situació era de tranquil·litat absoluta als carrers de la vila però a la prèvia de dos ponts importants a França, creuen que això els pot afectar molt. Alguns comerços, fins i tot, estan pensant a tancar i donar festa al personal. "El mes de juny és un dels més justos de tot l'any i la gent aprofita al maig perquè hi ha dos ponts molt forts. La carretera tancada vol dir que no farem res el mes de maig i tampoc al juny. Això serà molt greu per a l'economia del Pas de la Casa, segur", lamentava des d'Iniciativa Publicitària Jean-Jacques Carrié.

En els propers dies, el cap de Govern i el cònsol encampadà es trobaran amb els veïns i comerciants del Pas per explicar-los la situació.

Informa: Laura Massegú

Imatge: Kevin Ribeiro